**ΠΡΟΦΙΛ ΕΤΑΙΡΕΙΑΣ**

Η εταιρία ΒΟΥΤΣΑΔΑΚΗΣ ΑΒΕΤΕ, με εμπειρία 55 χρόνων σε έργα υψηλών προδιαγραφών αποτελεί μία από τις πιο αξιόλογες εταιρίες κατασκευής δομικού χάλυβα στην Ελλάδα, έχοντας στο ενεργητικό της σημαντικές συνεργασίες και με χώρες του εξωτερικού όπως Κύπρος, Γαλλία, Γερμανία, Βουλγαρία. Η αξιοπιστία, η ταχύτητα και η αμεσότητα σε συνδυασμό με την τεχνογνωσία, την ποιότητα και την σύγχρονη αισθητική αποτελούν τα βασικά χαρακτηριστικά της φιλοσοφίας της.

Η έδρα της εταιρίας βρίσκεται στα Οινόφυτα Βοιωτίας σε ιδιόκτητο χώρο συνολικής έκτασης 22.000m² με 8500m² στεγασμένοι χώροι. Ένας σημαντικός λόγος που κατέχει υψηλή θέση στην αγορά οφείλεται στο ανθρώπινο δυναμικό της. Επενδύοντας στη συνεχή εκπαίδευση και στις μακροχρόνιες σχέσεις, συνεργάζεται με ανθρώπους που είναι έμπειροι, εξειδικευμένοι στο αντικείμενό τους και αγαπούν αυτό που κάνουν. Η αξιοπιστία σε συνδυασμό με την εμπειρία και την τεχνογνωσία έχουν καθιερώσει την εταιρία να μπορεί να παρέχει ολοκληρωμένες υπηρεσίες:

* Σχεδιασμού
* Κατασκευής και
* Ανέγερσης βάσει όλων των Σύγχρονων Ευρωπαϊκών Προδιαγραφών

Οι πλήρως εκσυγχρονισμένες εγκαταστάσεις της εταιρείας, με δύο γραμμές παράγωγης τελευταίας γενιάς – εφαρμογές CAD/CAM - μηχανολογικό CNC/NC - εξειδικευμένο ανθρώπινο δυναμικό, σε συνδυασμό με δυνατότητα έκδοσης CE Marking καθώς και τα πιστοποιημένα συστήματα διαχείρισης Ποιότητας (EN ISO 9001:2008), Υγείας & Ασφάλειας στην εργασία (EN ISO 45001:2018), Περιβάλλοντος στην εργασία (EN ISO 14001:2015) και σήμανσης δομικών προϊόντων και κατασκευών (ΕΝ 1090-1+Α1 κλάσης εκτέλεσης EXC4), έχουν σαν αποτέλεσμα η παραγωγή να ξεπερνά τους 6000tns ετησίως. Η ΒΟΥΤΣΑΔΑΚΗΣ ΑΒΕΤΕ δραστηριοποιείται στην κατασκευή σύνθετων μεγάλων έργων στους ακόλουθους τομείς:

* Βιομηχανικές Μεταλλικές Κατασκευές
* Μεταλλικές Κατασκευές Κτιρίων
* Ειδικές Μεταλλικές Κατασκευές
* Επενδύσεις Κτιρίων
* Έργα υποδομών